കോവിഡിനു പിന്നാലെ ബ്ലാക്ക് ഫംഗസ് ബാധയും ചികിത്സയിലായിരുന്ന വയോധികന് മരിച്ചു. സാധാരണ ഒരു വ്യക്തിക്ക് മ്യൂക്കോര്മൈക്കോസിസ് രോഗം ഉണ്ടാകാനുള്ള സാധ്യത കുറവാണ്. പക്ഷെ ഷുഗര് ലെവല് വളരെ കൂടുതലുള്ളവരിലാണ് ഈ രോഗം കൂടുതലായി കണ്ടുവരുന്നത്. മലപ്പുറം: ബ്ലാക്ക് ഫംഗസ് ബാധിച്ച് കോഴിക്കോട് മെഡിക്കല് കോളേജില് ചികിത്സയിലായിരുന്ന വയോധികന് മരിച്ചു. വളാഞ്ചേരി സ്വദേശി അഹമ്മദ് കുട്ടി 75 ആണ് മരിച്ചത്. ഇന്നലെ വൈകീട്ട് 6.15 ഓടെയാണ് മരണം സംഭവിച്ചത്. കോവിഡ് ബാധിച്ച ഇദ്ധേഹത്തിന് ഈ മാസം 16 നാണ് കോവിഡ് നെഗറ്റീവ് ആയത്. കോവിഡിനു പിന്നാലെയാണ് ബ്ലാക്ക് ഫംഗസും സ്ഥിതീകരിച്ചതും മെഡിക്കല് കോളജില് പ്രവേശിപ്പിക്കുകയും ചെയ്തത്. കോഴിക്കോട് മെഡിക്കല് കോളേജില് 52 പേരാണ് ബ്ലാക്ക് ഫംഗസ് ബാധയായി ചികിത്സ തേടിയെത്തയത്. അതേസമയം, ഇന്നലെ എറണാകുളത്ത് വീണ്ടും ബ്ലാക് ഫംഗസ് ബാധ റിപ്പോര്ട്ട് ചെയ്തിരുന്നു. ഉദയംപേരൂര് സ്വദേശിനിയായ വീട്ടമ്മയ്ക്കാണ് രോഗം സ്ഥിരീകരിച്ചത്. കൊവിഡിന് പിന്നാലെയാണ് മാരക രോഗം പിടിപെട്ടത്. വീട്ടമ്മയും ഭര്ത്താവും കൊച്ചിയിലെ സ്വകാര്യ ആശുപത്രിയില് കൊവിഡ് ചികിത്സയില്ലാണ്.